Glyphobythus

Glyphobythus er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae). Disse knøttsmå billene er vanlige i løvstrø.

Utseende 
Bittesmå (gjerne 1-1,5 millimeter), blanke, rødbrunlige kortvinger. Kroppen er pæreformet. Hodet er nærmest trekantet, med små, runde fasettøyne og groper i pannen. Antennene er kraftige, de to innerste leddene omtrent kuleformet, hos hannen har det andre leddet gjerne utvekster som er til nytte for å skille artene fra hverandre. Maksillepalpene er lange, det ytterste leddet stort og mer eller mindre trekantet. De ytterste leddene danner en kølle. Pronotum er forholdsvis lite, med rundede sider, bredest omtrent i midten. Dekkvingene dekker omtrent halve bakkroppen, er blanke og kraftig utvidete bakover. Bakkroppsleddene er ganske korte. Beina er middels lange.

Levevis 
Disse billene er vanlige mellom løvstrø på skogbunnen.

Utbredelse 
Slekten er utbredt i Sør-Europa og Lilleasia.

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien køllebiller Pselaphinae Latreille, 1802
 Gruppen Bythinini 
 Slekten Glyphobythus Raffray, 1904
 Glyphobythus anatolicus Hlaváč & Brachat, 2015
 Glyphobythus devillei Jeannel, 1950
 Glyphobythus doriae (L.W.Schaufuss, 1874)
 Glyphobythus fallax Besuchet, 1960
 Glyphobythus gracilipes (Sainte-Claire Deville, 1899)
 Glyphobythus hervei Besuchet, 1960
 Glyphobythus maritimus (Reitter, 1885)
 Glyphobythus rugulosus Jeannel, 1950
 Glyphobythus vaccae (Dodero, 1900)

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr.

Eksterne lenker 
 

Køllebiller
Biller formelt beskrevet i 1904
Dyr formelt beskrevet av Achille Raffray